ང་ཚོ་ལས་དང་བསོད་ནམས་ཉིས་འཛོམས་ཤིག་དབང་གིས་ལྔ་རིག་ལྡིང་ཁང་འགྲིམ་པའི་མང་ཐོས་པའམ་དེང་གི་སྐད་ལྟར་བཤད་ན་སློབ་གསོ་མྱོང་མཁན་ཞིག་ཏུ་སྐྱེ་བ་ནི་ཁ་བསོད་བླ་ན་མ་མཆིས་པ་ཞིག་རེད་བསམ།སྐྱིད་འདིའམ་བདེ་བ་འདི་ང་ཚོ་རང་ཉིད་ཀྱིས་རྣམ་ཀུན་གསལ་བོར་མི་ཚོར་བ་མ་ཟད་སློབ་སྦྱོང་ཟེར་བ་འདི་ཇི་འདྲའི་སྡུག་ལ་གཏོད་བྱེད་ཀྱི་ལས་ཀ་ཐབས་ཆག་ཅིག་རེད་སེམསཀྱིན་ཡོད་མོད།སློབ་གསོ་མྱོང་བའི་སྐལ་བ་མ་ལྡན་པའི་མི་མང་པོ་ཞིག་གིས་རྟག་པར་ང་ཚོ་སློབ་གཉེར་པ་དག་གི་འཚོ་བ་ལ་ཡིད་སྨོན་དང་འགྲམ་ཆུ་གང་མང་ལྡང་གིན་ཡོད།དེ་བས་རང་ཅག་གི་ཁ་དཔེ་ཞིག་ལབྱ་སྡོང་བརྐོའི་ལས་སུ་སྐྱེས་བཏང་ན།།མགོ་ན་རུང་སྡོང་བོ་བརྐོ་དགོས་འདུག།ཅེས་པ་བཞིན་ང་ཚོས་ཀྱང་རང་ཉིད་ཀྱི་འཚོ་བ་འདི་བླ་ན་མ་མཆིས་པའི་སེམས་ཀྱི་ལོངས་སྤྱོད་ཅིག་ཏུ་ངོས་བཟུང་ནས་ལེགས་པོར་རོལ་ནུས་ན་ང་ཚོའི་འཚོ་བའི་ཁྲོད་བདེ་སྐྱིད་དེ་ལས་མང་པོ་ཡོང་བ་གཏན་ཁེལ་རེད།